અમદાવાદ: ઊના તાલુકાના સમઢિયાળા ગામે દલિત યુવકો પર થયેલા અત્યાચાર મામલે કોંગ્રેસના ઉપાધ્યક્ષ રાહુલ ગાંધીએ મુલાકાત લીધી હતી. રાહુલ ગાંધીએ પીડિતોને મળી સાંત્વના પાઠવી હતી. સાથે જ તેમણે પીડિત પરિવાર સાથે ચા પણ પીધી હતી. જેને લઇને વિજય રૂપાણીએ નિવેદન કર્યું હતું કે દલિતો પર અત્યાચાર મામલે ગુજરાતની મુલાકાતે આવતા રાહુલ ગાંધીની કોઇ નોંધ લેતું નથી. જ્યારે ગુજરાત સરકાર દ્વારા ઊનાની ઘટના બાદ ભરવામાં આવેલા પગલાનેં યોગ્ય ગણાવ્યા હતા.